Awtorka dźensa
Halena Jancyna
Njedawno słyšach w radiju interview z Alisu Fatum. Znajeće ju? Wona je dwójna swětowa mišterka, wobaj titulej wudoby sej w Murmansku. Nětko so zawěsće prašeće, w kotrej sportowej disciplinje da!? – na, w lodowym płuwanju, němsce Eisschwimmen. Dokelž je mi tale ekstremna sportowa družina njeznata, sym so raz w interneće wobhoniła.
W ruskim Murmansku su njedawno swětowe mišterstwa w lodowym płuwanju přewjedli, a to w třoch disciplinach. Woda měješe temperaturu wokoło nule, štož je tež za nazhonitych płuwarjow ekstremnje zyma. Za němskich sportowcow pak bě to po zdaću runje prawa temperatura, dokelž docpěchu jako stafla 4×250 m wólny stil nowy swětowy rekord. W 12:08:37 min wudoby sej kwartet titul před Pólskej a Ruskej. Za Němsku startowaca štwórka Alisa Fatum, Christof Wandratsch, Stefan Runge a Tobias Jäkle wyskaše po dobyću. W kralowskej disciplinje 1 000 m wudoby sej płuwarka z Lipska Alisa Fatum druhi titul. Němski team bě najwuspěšniše mustwo na swětowych mišterstwach. Jeničce pola muži přesadźi so Peter Stojčew z Bołharskeje, a to w 12:10:81 min na 1 000 m.
vec_Latn bug_Latn pol_Latn szl_Latn